হাজা আল মানসুরি
হাজা আল মানসুরি (আরবি: هَزَّاع ٱلْمَنْصُوْرِي, প্রতিবর্ণীকৃত: Hazzāʿ Al-Manṣūrī, উচ্চারণ "Al Mansoori", পূর্ণনাম হাজা আলি আবদান খালফান আল মানসুরি (هَزَّاع عَلِي عَبْدان خَلْفَان ٱلْمَنْصُوْرِي)) হলেন সংযুক্ত আরব আমিরাতের একজন বিমানসেনা ও নভোচারী। তিনি আরব আমিরাতের সর্বকনিষ্ট এফ-১৬ যুদ্ধবিমানচালক, পরবর্তীতে দেশটির প্রথম নভোচারী হিসেবে মহাকাশে গমনকারী। ২৫ সেপ্টেম্বর ২০১৯ তারিখে সয়ূজ এমএস-১৫ মহাকাশযানে করে তিনি আন্তর্জাতিক মহাকাশ স্টেশন এর উদ্দেশ্যে যাত্রা করেন। প্রায় ৮ দিন মহাকাশে থাকার পর ২০১৯ সালের ৩ অক্টোবর তারিখে তিনি কাজাখস্তান-এ নিরাপদে অবতরণ করতে সক্ষম হন।